रासायनिक उर्वरकों और कीटनाशकों की मदद से उगाए गए संरक्षित और प्रसंस्करित खाद्यों में आकाश की प्राण ऊर्जा या जीव तत्त्व का अभाव होता है और इस प्रकार वे शरीर की ऊर्जा को समृद्ध नहीं करते और हमें वह आंतरिक संतुष्टि नहीं देते, जो कि भोजन के बाद मिलनी चाहिए। इस बारे में मैंने कोई वैज्ञानिक शोध तो नहीं किया है, लेकिन मेरा सामान्य अनुभव यही है कि इस तरह का भोजन भूख नहीं मिटाता और न ही मानसिक संतुष्टि देता है, जो कि जैविक रूप से उगाए ताजा खाद्य से मिलता है। इसलिए व्यक्ति सामान्य से ज्यादा खाने की प्रवृत्ति रखता है। (सातवें बिंदु में एस-कारक की भूमिका भी देखिए)। इस प्रकार, इस तरह की प्रकृति विरोधी और प्राण शक्ति से हीन खाद्य सामग्री खाने से रसायनों के दुष्प्रभावों के अलावा, एक अतिरिक्त दुष्प्रभाव वजन बढ़ने का भी है।